बुधवार को बीआईटी, मेसरा के पटना कैंपस में आयोजित दो दिवसीय आईटी कनक्लेव ‘हैकथान-2017’ का उदघाटन किया गया. इस समारोह को आईटी विभाग के सचिव राहुल सिंह और बीआईटी, पटना के निदेशक वीके सिंह ने भी संबोधित किया. युवाओं का आह्वान करते हुए कहा कि वे नये विचारों और कल्पनाशीलता के साथ आएं और आईटी के माध्यम से बिहार की समस्याओं का समाधान करें. स्टार्टअप के लिए राज्य सरकार युवाओं को दो लाख रुपये तक पूंजीगत सहायता उपलब्ध करायेगी. इसके अलावा भारत सरकार या अन्य एजेंसियों से प्राप्त अनुदान के बराबर उन्हीं शर्त्तों के आधार पर राज्य सरकार भी सहायता प्रदान करेगी. उपमुख्यमंत्री ने कहा कि अब प्रत्येक साल ‘हैकथान’ का आयोजन किया जायेगा.